
SECURISTAN! lohannis: România nu va fi mai 
transparentă, nu mi se pare util să facem 
publice detalii despre ajutorul militar oferit 
Ucrainei 


Cer Cimpoi Adrian Ultima actualizare 21/03/2024 20 41.527 F10 minute decitit 


Klaus lohannis a declarat joi că va menţine lipsa de transparenţă despre 
informaţiile privitoare la ajutorul pentru Ucraina și a invocat pericolul ca Rusia să 


afle aceste detalii. 


"România nu va fi mai transparentă și pentru asta nici nu vă dau detalii despre cin 
pe cine va antrena”, a spus lohannis într-o conferinţă de presă la care a fost întreb. 
dacă armata română va antrena militarii ucraineni. 


"Nu mi se pare util să facem publice detalii despre ajutorul militar. Suntem lângă 
front, nu are rost să dăm date via media celor care agresează Ucraina. Dar toate 
aceste măsuri sunt agreate de forurile competente și sunt gestionate cu foarte mare 
responsabilitate”, a spus lohannis. 


Întrebat de presă ce îl diferenţiază de premierul olandez Mark Rutte, lohannis a 
răspuns: „Cred că ne deosebeşte geografia, istoria şi cu siguranţă sunt unele teme 
unde abordările noastre ... ambele sunt foarte constructive, dar uşor diferite în ce 
priveşte viitorul NATO". 


Reamintim că România e printre puţinele state occidentale care ţin într-un secret 
absolut sprijinul pentru Ucraina. 


În 2023, celebrul jurnalist BBC Stephen Sackur l-a întrebat în repetate rânduri pe 
ministrul român de Externe Bogdan Aurescu despre secretizarea de către România a 
eventualului ajutor militar pentru Ucraina. Într-un interviu de 24 de minute, 
confruntat cu refuzul repetat al lui Aurescu de a vorbi despre acest ajutor, jurnalistul 
BBC I-a întrebat pe oficialul român dacă "România e o democraţie”. 


După ce Aurescu i-a răspuns afirmativ, Sackur l-a întrebat în mod repetat dacă crede 
în responsabilitatea (“accountability”) politicienilor față de proprii votanţi. 


Discursul și declaraţiile de presă integrale, la Summitul Energiei Nucleare 


“Bună ziua! O agendă încărcată zilele acestea aici, la Bruxelles, cu ocazia Consiliului 
de primăvară. Deja astăzi am participat, la Bruxelles, la Summitul Energiei Nucleare, 
care a avut loc în această dimineaţă, unde, împreună cu liderii participanţi, am 
reafirmat angajamentul comun pentru limitarea schimbărilor climatice prin utilizarea 
energiei nucleare ca sursă de energie curată, dar şi sustenabilă. 


România şi-a asumat, ca strategie naţională, dezvoltarea unui mix energetic 
diversificat şi eficient, bazat atât pe regenerabile, cât şi pe gaz natural, cât şi pe 


energie nucleară. Avem toate premisele pentru a deveni un lider regional în sectorul 
energiei nucleare, prin dezvoltarea proiectului Unităţilor 3 şi 4 de la Cernavodă, dar 
şi prin noile tehnologii reprezentate de Reactoarele Modulare Mici, aşa-numitele 
SMR-uri. În prezent, discuţiile se centrează pe atragerea finanţării şi pe 
implementarea deja a proiectelor pe care ni le-am propus. 


Pentru cetăţenii români, o industrie energetică competitivă înseamnă avans 
tehnologic, înseamnă locuri de muncă, înseamnă mai multă siguranţă în viaţa de zi 
cu zi. În ceea ce priveşte reuniunea Consiliului European, care va începe în câteva 
minute, avem o agendă foarte densă, cu subiecte extrem de importante şi de data 
aceasta. Aş menţiona doar câteva din subiectele care sunt pe agendă astăzi. Cel mai 
important, pe departe, este iarăşi Ucraina. Eu voi insista pe urgenţa sprijinului militar 
şi pe necesitatea de a îndeplini angajamentele pe care ni le-am asumat, tot aici, la 
Consiliu. 


România va continua să acorde asistenţă pe toate dimensiunile, îndeosebi pe palier 
umanitar, militar şi în ceea ce priveşte tranzitul cerealelor ucrainene, sau, în sens mai 
larg, a produselor agricole. Menţinerea sprijinului european rămâne fundamentală şi 
pentru Republica Moldova. Republica Moldova este cel mai afectat stat de 
agresiunea Rusiei, după Ucraina, evident. Din vecinătatea noastră, problemele se 
acumulează foarte mai mult în Moldova. 


Voi evidenția faptul că Republica Moldova traversează o perioadă pre-electorală 
complexă şi se confruntă cu ameninţări hibride, chiar fără precedent. Şi este esenţial 
să o sprijinim. Siguranţa Republicii Moldova înseamnă siguranţa spaţiului european. 
În tot acest tablou complex, voi insista asupra importanţei Mării Negre, zonă cu 
valenţe multiple, după cum ştim, atât pentru securitatea în sine a Europei, cât şi 
pentru securitatea alimentară, chiar la nivel global. În ceea ce priveşte politica de 
extindere a Uniunii, voi susţine adoptarea cât mai curând a cadrelor de negociere cu 
Ucraina şi Republica Moldova, precum şi organizarea primelor Conferinţe 
Interguvernamentale politice cu ambele state. 


Vom aborda, de asemenea, un subiect extrem de important — securitatea şi apărarea 
europeană. Vom discuta, sigur, propunerile recente ale Comisiei Europene privind 
consolidarea industriei europene de apărare. Eu voi evidenția că România va 
participa activ şi constructiv la acest efort. Demersurile de întărire a apărării 
europene trebuie întreprinse însă în deplină complementaritate cu NATO, care 


rămâne, pentru Uniunea Europeană, un partener fundamental în asigurarea 
securităţii pe întreg continentul european. 


Un alt subiect care îi priveşte direct şi pe cetăţenii noştri este situaţia din sectorul 
agricol. Obiectivul nostru este de a identifica măsuri care să funcţioneze pe termen 
scurt, dar şi măsuri care să asigure un răspuns eficient pe termen mai lung, termen 
mediu şi chiar mai lung. Vom discuta aceste chestiuni şi cred că vom găsi soluţii 
bune. De asemenea, vom avea iarăşi o discuţie pe Orientul Mijlociu, unde, din 
păcate, suntem încă în căutarea unei voci comune, dar este clar că nevoia de dialog 
cu ambele părţi este esenţială şi, în final, trebuie găsită o soluţie pe termen lung. În 
acest sens, avem un schimb de opinii cu Secretarul General al ONU, care se va 
desfăşura chiar la începutul sesiunii. 


Eu voi arăta că România a continuat să acorde asistenţă umanitară populaţiei civile 
din Gaza, fie în plan bilateral, fie prin canalele partenerilor. Vom avea un schimb de 
idei asupra noii Agende Strategice a Uniunii Europene, astfel încât să putem veni cu 
propuneri concrete la Consiliul European de vară din iunie 2024. Şi, în fine, vom avea 
o discuţie privind progresele înregistrate în domeniul migraţiei. Voi evidenția, încă o 
dată, contribuţia substanţială a României la protejarea frontierei externe a Uniunii 
Europene. 


Totodată, voi sublinia faptul că România continuă demersurile pentru finalizarea 
procesului de aderare la spaţiul Schengen, prin ridicarea cât mai curând posibil şi a 
controalelor de la frontierele terestre. Dacă aveţi întrebări pe aceste teme, poftiţi! 


Sesiune de întrebări şi răspunsuri: 


Jurnalist: Aş vrea să vă întreb dacă ar putea să apară probleme în legătură cu cadrul 
de negociere cu Ucraina şi Republica Moldova. Şi, dacă-mi permiteţi, ieri a fost 
făcută publică o propunere pentru utilizarea profiturilor obţinute din bunurile ruseşti 
îngheţate în Uniunea Europeană, 90% din aceste profituri ar trebui să ajungă în 
facilitatea europeană pentru pace pentru Ucraina. Aş vrea să ştiu dacă e nevoie de 
unanimitate şi care este poziţia României, şi dacă ar putea să apară probleme în 
acest sens. 


Preşedintele României: Chestiunea folosirii acestor fonduri va fi o temă pe care o 
dezbatem. Noi suntem de acord cu propunerea, însă prevăd discuţii complexe în 


acest context. În ce priveşte discuţia generală cu începerea negocierilor pentru 
Ucraina şi Moldova, nu văd probleme de fond, dar văd posibile probleme de formă, 
fiindcă există o ambiţie de a începe foarte repede. Pe de altă parte, cred că vor fi 
voci care nu ar agrea o grabă ieşită din comun şi cred că pe termene mai degrabă 
vom avea o discuţie decât pe fond. Fondul a fost agreat şi toţi sunt de acord. 


Jurnalist: Recent aţi trimis o scrisoare către Parlamentul României în care era 
menţionat trainingul militarilor ucraineni, 50 de militari ucraineni pe teritoriul 
României, şi tranzitul de echipament militar din Finlanda pe teritoriul României. 
Puteţi da mai multe detalii, în special cine va antrena aceşti 50 de militari ucraineni, 
sunt români, sunt forţe Aliate? Şi dacă România, pentru că aţi vorbit de urgenţa 
sprijinului militar pentru Ucraina, care este cerut chiar de aici de la Consiliu, dacă 
România va fi mai transparentă în ceea ce priveşte sprijinul militar direct către 
Ucraina? 


Preşedintele României: Nu, România nu va fi mai transparentă, şi, pentru asta, nici 
nu o să vă dau cine şi pe cine va antrena, dar pot să vă dau un exemplu de proiect 
de acest tip care mie îmi place foarte mult, este vorba de a antrena piloţi ucraineni 
pe aeronave F-16, lucru care se va desfăşura într-o bază din România. În rest, repet 
doar, nu mi se pare, pur şi simplu, util să facem publice detalii despre ajutorul militar 
sau despre unde facem antrenamente pentru militarii ucraineni. Suntem lângă front, 
nu are rost să dăm date via media celor care agresează Ucraina. Aceasta este 
explicaţia, dar sigur că toate aceste măsuri sunt agreate de forurile competente şi ele 
sunt gestionate cu foarte mare responsabilitate la noi. 


Jurnalist: V-aţi anunţat candidatura pentru funcţia de Secretar General al NATO, o 
candidatură oficială în contextul în care ştim că este un proces care de regulă se 
poartă cu negocieri în culise, dar atât dumneavoastră, cât şi reprezentanţii mai 
multor state din Europa de Est consideraţi că este inadmisibil ca Estul să nu fie 
reprezentat la vârful instituţiilor europene şi euroatlantice. Aş dori să vă întreb cum 
au receptat până acum partenerii Nord-Atlantici, aliaţii de pe Flancul Estic, dar şi 
partenerii europeni decalogul pe care l-aţi propus pentru conducerea Alianţei? 


Preşedintele României: Decalogul a fost foarte bine primit, şi cred că nu este niciun 
secret că am discuţii bilaterale cu aliaţi, şi mulţi au menţionat că |i s-a părut că am 
venit exact cu temele care sunt foarte importante, dar, sigur, în discuţii bilaterale au 


întrebări legate şi de alte teme. Până acum, am avut discuţii, ca să spun aşa, sub linie, 
foarte bune. 


Jurnalist: Voiam să vă întreb dacă în aceste discuţii pe care le-aţi avut, şi cu Mark 
Rute, în special cum a primit anunţul candidaturii dumneavoastră şi dacă aţi discutat 
şi cu partenerii care şi-au arătat sprijinul pentru Mark Rute — Statele Unite, Marea 
Britanie, şi care va fi poziţia Franţei în momentul de faţă. 


Preşedintele României: Aceste poziţii vor fi exprimate de statele respective şi de 
reprezentanţii lor, nu de mine. Despre aceste chestiuni nu se prea fac declaraţii decât 
în formatul NATO, dar pot să vă spun că sunt discuţii foarte bune. lar cu Prim- 
ministrul Mark Rutte ne întâlnim la fiecare Consiliu şi la fiecare Summit, şi discutăm. 
Avem o relaţie absolut normală, niciunul dintre noi doi nu doreşte ca, prin această 
competiţie, să se strice proiecte sau relaţii care au fost construite în ani, dimpotrivă. 
Deci este chiar o competiţie constructivă. 


Jurnalist: Tot legat de această problemă, candidatura dumneavoastră la această 
funcţie a alimentat şi unele speculaţii, speculaţii în spaţiul intern că ar fi de fapt şi o 
posibilă cale pentru a negocia o altă funcţie, o altă funcţie la nivelul european, la una 
dintre cele mai înalte funcţii la nivelul Uniunii Europene. Şi voiam să vă întreb dacă 
excludeţi posibilitatea de a mai candida pentru o altă funcţie după acest episod al 
discuţiilor şi negocierilor legate de funcţia de secretar general la nivelul acestei 
Alianțe Nord-Atlantice. 


Preşedintele României: Eu mă concentrez pe discuţiile pentru NATO. 


Jurnalist: Deci nu va exista nicio altă discuţie pentru alte funcţii mai târziu, după 
momentul 9 iunie? 


Preşedintele României: Cred că v-am răspuns destul de tranşant. 


Jurnalist: Vă rog să-mi permiteţi o întrebare mai directă pe acest subiect. Aţi primit 
reacţii de susţinere din partea ţărilor membre? Şi pe cine consideraţi, să spunem, 
aliaţi în obţinerea acestei candidaturi? 


Preşedintele României: După cum am răspuns şi la altă întrebare, nu este uzual să se 
facă declaraţii după aceste negocieri. Rezultatele sunt deosebit de sensibile, fiecare 
stat vrea să facă anumite afirmaţii, dar ele să fie păstrate totuşi în cadrul NATO. 


Vedeţi, la NATO nu există o procedură publică, nu se votează, rezultatul se stabileşte 
consensual, şi atunci aceste discuţii sunt destul de complexe, fiindcă lumea nu 
doreşte ca în spaţiul public să se vehiculeze felul în care au reacţionat. Eu cunosc 
reacţiile, dar, pentru a proteja aceste sensibilităţi, prefer să nu le spun public. 


Jurnalist: Este deja a cincea întrebare despre concurenţa cu Mark Rutte, dar trebuie 
să întreb şi asta. Ce vă diferenţiază față de Mark Rutte şi de ce v-ar vota pe 
dumneavoastră în defavoarea domnului Mark Rute? Şi, la final, o întrebare pe 
politică internă, dacă mai este timp. 


Preşedintele României: Fiind o competiţie atipică, nu cred că este rolul meu să spun 
despre celălalt competitor cum va face şi ce va face, dar cred că ne deosebeşte 
geografia, istoria şi, cu siguranţă, sunt unele teme unde abordările noastre, ambele 
sunt foarte constructive, dar uşor diferite în ce priveşte viitorul NATO. 


Jurnalist: Peste o săptămână şi puţin, România intră în Schengen cu frontierele 
aeriene şi maritime, iar Ministerul de Interne, neconstrâns de nimeni, vine cu o 
propunere de ordonanţă de urgenţă care produce confuzie printre cei care au 
minori care vor călători. Această ordonanţă de urgenţă spune: „părinţii, 
reprezentanţii legali, persoanele care îi însoțesc pe cetăţenii români minori în 
anumite spaţii în anumite spaţii special amenajate, trebuie să se prezinte şi să 
semnaleze ca atare, în incinta aeroporturilor şi porturilor”. Dumneavoastră cum 
comentaţi această propunere de la Ministerul de Interne, care practic mai mult ne 
duce cu gândul la o barieră decât la ideea de liberă circulaţie? 


Preşedintele României: Nu o comentez deloc. O să îi las pe cei de la Interne să 
explice ce au vrut prin această iniţiativă. 


Jurnalist: Voiam să vă întreb de ultimele discuţii din coaliția de guvernare, având în 
vedere că s-ar contura susţinerea unui candidat comun la alegerile prezidenţiale. 
Dumneavoastră v-aţi pronunţat o dată pe acest subiect, voiam să ştiu dacă susţineţi 
sau care este părerea dumneavoastră, de a merge coaliția cu un candidat comun la 
alegerile prezidenţiale. 


Preşedintele României: Nu cred că este momentul acum să discutăm despre ce va fi 
după europarlamentare. Aşa s-a convenit şi în Coaliţie, acum toată lumea să se 
concentreze pe europarlamentare şi locale, iar după aceea imediat să se tranşeze 


chestiunea felului în care se vor prezenta candidaţi pentru Preşedinte şi ulterior 
pentru Parlamentul naţional. Cunosc aceste discuţii, dar nu cred că este bine să 
amestecăm lucrurile acum. Aşa s-a convenit, acum discutăm europarlamentare şi 
locale. Că vom avea opinii, toţi avem opinii, dar pentru omul de rând cred că este 
bine să primească aceste opinii pe rând. Dacă le amestecăm pe toate, nu rezolvăm 
probabil mare lucru. 


Jurnalist: Domnule Preşedinte, apropo de alegerile locale, avem la Primăria Capitalei 
un candidat comun susţinut de PSD şi PNL, şi Nicuşor Dan, care a fost susţinut de 
PNL. Dumneavoastră pe cine aţi vota? 


Preşedintele României: Păi, staţi să îşi anunţe candidatura şi pe urmă discutăm. Vă 
amintiţi cu „pe cine votaţi?” acum mai mulţi ani, şi pe urmă nu s-a mai prezentat. 
Una peste alta, ca să nu fiu foarte evaziv, cred că, până în momentul acesta, Coaliția 
a făcut paşi buni şi a găsit un candidat bun. Mulţumesc! Vă doresc o zi bună! 


ajutor militar “ajutor militar la secret +Klaus lohannis NATO razboi 


*/securistan ucraina 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Sorin Lavric (AUR): La ordinul Comisiei Europene, coaliția PSD-PNL pregătește mărirea TVA-ului 


CCR a dat liber la furat! Poţi să faci evaziune fiscală sub 1 milion de euro, dacă prejudiciul este 
recuperat 


Sondajele europene confirmă: AUR este primul partid din România 


Virgiliu Nanu și Andrei Volosevici, implicaţi direct în escrocheria White Tower 
Mafie mare la Fierbinţi! Comedie cu jafuri din 
bani publici: Turcu' și Frizeru', cei mai tari 
escroci din Fierbinţi Târg 


Familia Năstase vrea să defrișeze Poiana Brașov 
cu ajutorul lui Coliban, pentru a ridica un hotel 
de lux lânga Nuba Chalet 


Scrisoare deschisă către Autoritatea Vamală Virgiliu Nanu, implicat direct în intabularea 

Română, Garda de Mediu, ANPC și Asociaţia Fermei Dacilor și escrocheria White Tower. 

Naţională a Întreprinzătorilor din România Primarul Volosevici ar urma să fie reținut de 
DNA 


Comisia Europeană propune un nou model de integrare în UE pentru Ucraina, R. Moldova și alte 
state candidate 


lulian Dumitrescu, cercetat pentru corupţie, este susţinut de PNL pentru un nou mandat la 
Consiliului Judeţean Prahova 


Baronul infractor, lulian Dumitrescu, mai vrea un mandat în fruntea CJ Prahova 


Descinderi DNA la Primăria Chiajna. Suspiciuni legate de construirea unei școli 


Recent Popular Comments 


lonuț Pucheanu, un infractor prolific! De la vânzător de fier vechi la mătușa Tamara 


O 6 minute în urmă 


Marius Lulea, prim-vicepreședinte AUR:" Lovitură de stat în plină desfășurare! Nicio reacţie 
din partea CCR” 


O o oră în urmă 


Infractorul Costel Alexe mai vrea un mandat la CJ lași. Nimeni nu fură mai bine ca liberalii! 


O 2 ore în urmă 


Escrocul din Florești, mai vrea un mandat 


O 2 ore în urmă 


Menajera lui lohannis vrea să se retragă din fruntea listei PSD-PNL la europarlamentare 


O 2 ore în urmă 


